stanford-oval/wikipedia huggingface dataset:
ארנסט אורלאו
ביוגרפיה

לאחר שהשלים את לימודיו בבית הספר התיכון, החל אורלאו בשנת 1967 בלימודי מדע המדינה, סוציולוגיה וכלכלה באוניברסיטת המבורג. בשנת 1974 התמנה למרצה במוסד ההכשרה לשוטרים בהמבורג ואחר כך החזיק בתפקידים שונים במשרד הפנים של המבורג (שהיא גם מדינת מחוז גרמנית). בשנים 1981-1991 היה סגן מנהל המשרד להגנת החוקה בהמבורג, ובשנים 1991-1996 עמד בראש הסניף המקומי. בשנת 1996 התמנה למפקד משטרת המבורג, תפקיד שבו החזיק שנתיים, עד שמונה למנהל מחלקה VI (האחראית על ה-BND ועל התיאום בין גופי הביון הפדרליים השונים) במשרד הקנצלר. בתור מתאם שירותי הביטחון היה אחראי על הקשר בין הממשלה הגרמנית הפדרלית, ה-BND, המשרד להגנת החוקה, והמודיעין הצבאי הגרמני.
ב-1 בדצמבר 2005 התמנה לנשיא ה-BND, במקומו של אוגוסט האנינג.
אורלאו נשוי ואב לשני בנים.
שמו הוזכר לאורך השנים שוב ושוב כמתווך אפשרי מטעם ממשלת גרמניה בין ישראל לחזבאללה בעסקות חילופי שבויים. היה לו תפקיד מכריע בתיווך בעסקת חילופי השבויים שבה הוחזרו לישראל גופותיהם של שלושת חטופי הר דב ואלחנן טננבוים.
ב-7 בדצמבר 2009  דיווחה רשת אלג'זירה כי אורלאו משמש כמתווך בין ישראל לחמאס בעסקת שחרורו של גלעד שליט תמורת שחרור מחבלים.
בזרתי (מחוז)

בזרתי (גאורגית: ბაზალეთი) מחוז היסטורי בכארתלי גאורגיה. על פי וחושטי בגרטיוני, ממזרח - מצודת בודווי והר טיני, ממערב - הר גרמיסחבי והר אלווי, צפון - הר ע'רתלי. על פי לאונטי מרובלי, הצליח המלך מיריאן הראשון, מלך ממלכת איבריה, להביס את שבטי הדזורדזוקים (אבותיהם של הצ'צ'נים והאינגושטים), שפלשו למחוזות קאחתי ובזרתי, ולהדוף אותם לשיטחם. כתוצאה מהניצחון, הצליח מיריאן, לבנות מערך ביצרים במעבר דריאל, המאבטח את הגבולות הצפוניים של הממלכה. במאה ה-13 התרחשה הפלישה המונגולית לגאורגיה. מזרח גאורגיה ובכללם בזרתי נכבשו על ידי המונגולים, ובזרתי הפכה לנפה (ראיוני) באריסתווי של ארגוותי.
אשריכיים

אשריכיים (שם מדעי: Escherichieae) הם שבט לשעבר של חיידקים גראם-שליליים, שאינם יוצרים נבג תוך תאי (אנ'), אל-אווירניים פקולטטיביים, בצורת מוט ממשפחת ה-Enterobacteriaceae (אנ'). השבט קרוי על שמו של תאודור אשריך (אנ'), מגלה ה-Escherichia coli ב-1886, וכלל שלושה סוגים: Escherichia‏, Klebsiella ו-Aerobacter.
ההגדרה הטקסונומית של השבט שהוגדר ב-1939, אינה מקובלת יותר, והסוגים שבו משויכים ישירות למשפחה Enterobacteriaceae.
הערות שוליים

↑  סוג זה בוטל והמינים שבו סווגו ל-Klebsiella ול-Enterobacter (אנ')
↑  Tribe Escherichieae
ארנון אברון

| --- | --- |
אין תמונה חופשית
 לידה:  1952 (בן 72 בערך) תל אביב-יפו, ישראל 
 ענף מדעי:  לוגיקה מתמטית, מדעי האינפורמציה, מדעי המחשב, מתמטיקה, בינה מלאכותית 
 מקום לימודים:  אוניברסיטת תל אביב (1973)  האוניברסיטה העברית בירושלים (1975)  אוניברסיטת תל אביב (1985) 
 מנחה לדוקטורט:  חיים גייפמן, יורם הירשפלד 
 מוסדות:  אוניברסיטת תל אביב 
 תלמידי דוקטורט:  Ofer Arieli, לירון כהן, Ori Lahav, Anna Zamansky, Yoni Yehonathan Zohar 
 www.cs.tau.ac.il/~aa/
 
ארנון אברון (נולד ב-1952 בתל אביב) הוא מתמטיקאי ישראלי ופרופסור אמריטוס בחוג למדעי המחשב בבית הספר למדעי המתמטיקה באוניברסיטת תל אביב. תחומי מחקרו הם לוגיקה מתמטית ושימושיה במדעי המחשב ובבינה מלאכותית.
ביוגרפיה

אברון סיים את לימודי תואר ראשון במתמטיקה בהצטיינות יתרה באוניברסיטת תל אביב (1973) ולו תואר שני מהאוניברסיטה העברית (1975). הוא סיים דוקטורט באוניברסיטת תל אביב בשנת 1985, בהנחיית חיים גייפמן ויורם הירשפלד. נושא עבודת הדוקטורט שלו הוא: The semantics and proof theory of relevance logics and non-trivial theories containing contradictions.
אברון מלמד באוניברסיטת תל אביב משנת 1978. בשנת 1995 עלה לדרגת פרופסור חבר ובשנת 1999 לפרופסור מן המניין. בשנים 1992–1993 היה פרופ' אורח באוניברסיטת סטנפורד.
בשנת 2002 חתם עם אנשי אקדמיה נוספים על עצומה המחזקת את ידיהם של סרבני מצפון המסרבים לשרת בשטחים.
בשנת 2006 הוא היה בין עורכיו של ספר שפורסם לכבוד בוריס טרכטנברוט בהוצאת שפרינגר.
מספריו

משפטי גדל ובעיית היסודות של המתמטיקה, האוניברסיטה המשודרת, הוצאת משרד הביטחון, 1998 – ספר מדע פופולרי המבוסס על הרצאות שנתן במסגרת האוניברסיטה המשודרת של גלי צה"ל. הספר דן בניסיון להעמיד את המתמטיקה על יסודות איתנים ועקביים, על בעיות שצצו כמו מספרים אי-רציונליים ופרדוקס ראסל ולבסוף משפטי האי-שלמות של גדל והשפעתם על המתמטיקה.
מבוא למתמטיקה בדידה – ספר לימוד לקורס מתמטיקה בדידה המועבר באוניברסיטת תל אביב. הספר כולל מבוא ללוגיקה, תורת הקבוצות, עוצמות אינסופיות, קומבינטוריקה ותורת הגרפים.
הערות שוליים

↑   seruv.org.il
| --- | --- |
בקרת זהויות :  NLI: 987007291189505171  dblp: 35/3010  ISNI: 0000 0000 4557 3751  LCCN: no99017575  MGP: 51592  NKC: osd20241236363  NTA: 307905551  ORCID: 0000-0001-6831-3343  SUDOC: 261111485  VIAF: 15983150   WorldCat (עם VIAF): 15983150 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אשריאל

אשריאל הוא דמות מקראית, בן הפילגש הארמייה של מנשה בן יוסף. וממנו יצאה משפחת האשריאלי.
הדמות מוזכרת בספר במדבר, פרק כ"ו, פסוק ל"א, בספר יהושע, פרק י"ז, פסוק ב', ובספר דברי הימים א', פרק ז', פסוק י"ד כחלק ממנין בני ישראל.
מהכתוב בספר דברי הימים משתמע שאשריאל היה בנו של מנשה בן יוסף. אך מפרשים כגון הרד"ק המצודות הרלב"ג והרשב"ם, ותרגום דברי הימים, כתבו שאשריאל הוא בנו של גלעד בן מכיר בן מנשה, כפי שמשתמע מספר במדבר.
הערות שוליים

↑  ספר דברי הימים א', פרק ז', פסוק י"ד
↑  David Mandel Who's Who in the Jewish Bible 2010 - Page 46 0827610297 ...Asriel. (Hebrew origin: Helped by God) (Numbers 26:31) 17th century b.c.e. Asriel Machir were the two sons of Manasseh and his Aramean concubine. Asriel was the ancestor of the clan of the Asrielites.
↑  על דברי הימים א' ז' יד א', ו-ז' ט"ו ב'
↑  דברי הימים א' ז' י"ד א'
↑  דברי הימים א' ז' י"ד א
↑  על בבא בתרא דף קי"ח עמ' ב, ח', א'
↑  דברי הימים א' ז' י"ד
בדיקת קבוצה

בדיקת קבוצה למציאת נורה פגומה. בתרשים הדוגמה שלוש הנורות השמאליות מחוברות לחשמל (קבוצה A) ומכאן שהנורה הפגומה נמצאת בקבוצה השנייה (B)
בסטטיסטיקה ובקומבינטוריקה, בדיקת קבוצה היא הליך בדיקה לזיהוי עצמים במבחן על קבוצות פריטים, להבדיל מבדיקה פרטנית. ממצאים בתחום מחקר זה פורסמו לראשונה על ידי רוברט דורפמן ב-1943, ולתחום זה שימושים מעשיים מגוונים.
דוגמה לבדיקת קבוצה היא בדיקה של קבוצת נורות המחוברות בשרשרת כשידוע שנורה אחת בדיוק פגומה. המטרה היא למצוא את הנורה הפגומה באמצעות מספר הבדיקות המינימלי (כאשר בדיקה היא חיבור לחשמל של קבוצה של נורות לחשמל). פתרון פשטני עשוי להיות בדיקה של כל נורה בנפרד, אולם כאשר מספר הנורות רב, בדיקתן בקבוצות הופכת ליעילה בהרבה. לדוגמה - באמצעות חיבור של חצי מהנורות יחד, ניתן לקבוע לאיזה חצי מהקבוצה שייכת הנורה המקולקלת.
תוכנית לבדיקת קבוצה עשויה להיות פשוטה או מורכבת, והבדיקות הנעשות בכל שלב עשויות להיות שונות זו מזו. שיטת בדיקה שבה בדיקה בשלב הבא מתבססת על בדיקה מהשלב הקודם, נקראת שיטה אדפטיבית, ואילו שיטת בדיקה שבה כל הבדיקות שיבוצעו ידועות מראש נקראת לא אדפטיבית. המבנה של שיטת הבדיקה בשיטה האדפטיבית ידוע כ-"pooling design" או איגום.
לבדיקת קבוצה שימושים מתחומים רבים בהם סטטיסטיקה, ביולוגיה, מדעי המחשב, רפואה, הנדסה, אבטחת מידע וזיהוי פלילי. דוגמה ליישום שעורר עניין מחודש בבדיקות קבוצה הוא פרויקט גנום האדם.
היסטוריה

במהלך מלחמת העולם השנייה יזמו שירותי בריאות הציבור האמריקאיים ומערכת השירות הסלקטיבי פרויקט גדול כדי לאתר חולי עגבת בקרב מגויסים. בדיקה פרטנית לעגבת הצריכה נטילות דם רבות, ובדיקה שלהן כדי להוכיח או לשלול קיום עגבת. באותה עת בדיקות כאלו היו יקרות, ובדיקה של כל חייל בצורה פרטנית עשויה הייתה להיות יקרה ולא יעילה. רוברט דורפמן הציע פתרון יעיל לבעיה באמצעות בדיקת קבוצה.
הערות שוליים

1 2  Dorfman, Robert (בדצמבר 1943), "The Detection of Defective Members of Large Populations", The Annals of Mathematical Statistics, 14 (4): 436–440, doi:10.1214/aoms/1177731363, JSTOR 2235930 {{citation}}:  (עזרה)
ארנון אפרתי

ארנון אפרתי (נולד ב-17 בפברואר 1952) הוא אלוף פאראלימפי ישראלי בשיט.
ביוגרפיה

אפרתי נפצע במהלך שירותו בחיל השריון הישראלי במלחמת יום הכיפורים והוא קטוע יד ימין מתחת למרפק. במשותף עם חבריו לעמותת "אתגרים" החל אפרתי לעסוק בשיט, והוא האחראי בצוות על תפעול המפרש הגדול בסירה. בצוותים שונים לקח אפרתי חלק בתחרויות בינלאומיות, בהן הגיעו למקום שמיני במשחקים הפאראלימפיים 2000 וזכייתו במדליית זהב במשחקים הפאראלימפיים 2004 על שיט בסירת סונאר. באליפות העולם בשיט שקדמה לאולימפיאדה ב-2004 הוא היה שותף לזכייה במקום השני, ואילו לאחר האולימפיאדה הוא זכה עם דרור כהן ובני וקסלר במדליית ארד באליפות העולם 2007 ובמדליית זהב באליפות העולם באנגליה 2011.
הוא זכה יחד עם כהן ווקסלר בתואר ספורט השנה ל-2011 מטעם ההתאחדות הישראלית לספורט נכים.
ייצג את ישראל במשחקים הפאראלימפיים ריו דה ז'ניירו (2016).
אפרתי מתגורר ועובד בקיבוץ מעגן מיכאל. הוא נשוי ואב לשלושה.
אפלדורן

אפלדורן (באנגלית: Apeldoorn; ‏האזנהקובץ:Nl-Apeldoorn.ogg‏Ⓘ‏) היא עיר ורשות מקומית במחוז חלדרלנד שבמרכז הולנד. הרשות היא מרכז אזורי הכוללת מספר כפרים ויישובים נוספים באזור. אוכלוסיית הרשות המקומית מנתה נכון ליולי 2021, 165,181. בינואר 2021 מנתה העיר אפלדורן (הול') 138,945 תושבים.
היסטוריה

אפלדורן הייתה מקום חסר חשיבות יחסית עד לפרויקטים הגדולים של הבנייה בתחילת המאה ה-19 ואלה של התקופה שלאחר מלחמת העולם השנייה. הכנסייה הפרוטסטנטית נבנתה מחדש לאחר שרפה בשנת 1890.
הט לו, מוזיאון שבעיר, ובעבר ביתם של בני משפחת המלוכה ההולנדית, משקף את הקשרים ההיסטוריים בין בית אוראניה-נסאו להולנד. החלק המרכזי של הארמון והביתנים הרוחביים מראים כיצד הארמון היה מאוכלס על ידי בית האורנז' במשך שלוש מאות שנה, החל מהמלך ויליאם השלישי, מלך אנגליה, ועד וילהלמינה, מלכת הולנד.
בנובמבר 1684 רכש הנסיך ויליאם השלישי מאורנז', אז מחזיק העיר שטאדולדה, את הט לו, על מנת לבנות בית מגורים במקום. ב-5 באפריל 1685, נחתם החוזה הראשון, ובספטמבר של אותה השנה הושלמו עבודות הגימור של החלק האמצעי. בשנת 1686, השנה שכתובה עד היום בחזית הבניין, נגמרו העבודות במקום והמכירה הושלמה. הט לו הפך למושב הציד והארמון הכפרי האהוב על ויליאם השלישי ואשתו, הנסיכה מרי השנייה, ועד מותו, בשנת 1702 ריהוט וקישוטים בפנים ובחוץ עברו תכופים. באותה העת סימטריה נחשבה לאידיאלית והעיצוב לבניין ולשטח הוצג בציר מרכזי עם מרכיבי תמונת מראה משני צדיו. בתוך הארמון, הציר כלל את אולם הכניסה, המדרגות וההיכל הגדול בקומה הראשונה. ממערב וממזרח להיכל הגדול בהתאמה היו דירותיהם של ויליאם השלישי ומרי השנייה. דירותיהם של החצרנים וחדר האוכל, היו בקומת הקרקע.
בשנת 1689, הפך ויליאם השלישי למלך אנגליה, סקוטלנד ואירלנד והעלאה זו של מעמדו וכוחו הביאה בעקבותיה הרחבה של הט לו. בין 1691 ל-1694 הוחלפו העמודים שקישרו את חיל דה לוגיס לכנפיים משני צדדיו בארבעה ביתנים. ביתנים אלה הכילו את הדירות החדשות של ויליאם השלישי ומרי השנייה, חדר אוכל חדש וגלריה ארוכה. המלכה מרי לא חזרה להולנד אחרי 1689 ומעולם לא ראתה את ההרחבה. עם מותו של המלך ויליאם השלישי בשנת 1702 היו חילוקי דעות בנוגע לירושתו, בסופו של דבר, בשנת 1732, הט לו הורשה לוילם הרביעי. גם וילם הרביעי וגם בנו, וילם החמישי, השתמשו בארמון במאה ה-18 כמעון קיץ.
כלכלה

באפלדורן טחנות רוח גדולות, משרדים רבים, שירותי המס ההולנדיים, שירות רישום המקרקעין הממשלתי ועוד. עם יותר מ-95,000 עובדים העובדים בעירייה, אפלדורן הוא אחד ממרכזי התעסוקה החשובים ביותר במזרח הולנד. באפלדורן ישנם גם כמה מוסדות חינוכיים חשובים, כמו אוניברסיטת סקסיון למדעים יישומיים (ניהול בתי מלון ומתקנים), אוניברסיטת וויטנבורג למדעים יישומיים, האקדמיה למשטרת הולנד והאוניברסיטה התאולוגית באפלדורן. לאפלדורן יש כיום גם תעשיית עיבוד בשר משמעותית עם מתקני ייצור ואחסון. ב-27 בנובמבר 2018, שרפה שהתפשטה במהירות הרסה לחלוטין את החנות הגדולה ביותר של מרכזי DIY Karwei" בהולנד, הממוקמת בלן ואן דה-דיריים באפלדורן, איש לא נפגע. אפלדורן ידועה גם בזכות מספרם הגדול (ההיסטורי) של סוחרי מכוניות משומשות. Apenheul הוא גן חיות שבעיר אשר נמצאים בו מספר סוגים שונים של קופים, שחלקם חופשיים להסתובב ולבוא במגע חופשי עם המבקרים. הוא ממוקם בקצה המערבי של אפלדורן וניתן להגיע אליו בקלות באמצעות אוטובוס מקומי.
יהודים

פרק זה לוקה בחסר. אנא תרמו לוויקיפדיה ו.
לאחר מלחמת העולם השנייה פעל בעיר בית יתומים לילדים יהודים ניצולי השואה.
ספורט

עד תחילת 2013 הייתה לעיר קבוצת כדורגל בשם אפלדורן, ששיחקה רוב הזמן בליגה ההולנדית השנייה. הקבוצה שיחקה את משחקיה באצטדיון פארק ברג ובוס שבמערב העיר אך המועדון פשט רגל בינואר 2013. מועדון הספורט המצליח ביותר באפלדורן הוא של קבוצת הכדורעף SV Dynamo, הקבוצה הייתה אלופה 12 פעמים בליגה A ההולנדית. מועדון כדורעף אחר מצליח באפלדורן, ומתחרה גדול לדינמו, הוא אלטרו.
בגלל הצמיחה של אפלדורן, והתעניינות האוכלוסייה בספורט, הקימה אפלדורן אצטדיון חדש לכדורעף, אתלטיקה מקורה ורכיבה על אופניים. האצטדיון, Omnisport אפלדורן, נפתח בשנת 2008 והוא אירח את אליפות העולם ברכיבה על אופניים 2011 UCI Track ואת אליפות מסלול האירופי בשנת 2011 ו-2013. בשנת 2016 אירחה העיר את שלב הפתיחה בג'ירו ד'איטליה.
טרור

ב־30 באפריל 2009, החג הלאומי ההולנדי, יום המלך, נהג אדם במכוניתו במהירות גבוהה לתוך ההמון אשר כללו בתוכם את המלכה ביאטריקס ובני משפחתה.
הנהג פגע באנשים אשר התגודדו בשולי הרחוב והותיר עשרים ושניים פצועים ושמונה הרוגים, כולל הנהג עצמו, שנפטר למחרת. אף על פי שמשפחת המלוכה לא נפגעה, ההערכה היא כי מטרת המפגע הייתה לפגוע במשפחת המלוכה.
אקלים

| אקלים באפלדורן> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באפלדורן> ינואר.4.3.-0.8.66 | אקלים באפלדורן> פברואר.5.2.-0.8.48 | אקלים באפלדורן> מרץ.8.5.1.7.54 | אקלים באפלדורן> אפריל.12.3.7.48 | אקלים באפלדורן> מאי.17.7.5.58 | אקלים באפלדורן> יוני.20.2.10.4.69 | אקלים באפלדורן> יולי.21.3.12.1.77 | אקלים באפלדורן> אוגוסט.21.3.12.76.0 | אקלים באפלדורן> ספטמבר.18.8.9.8.69 | אקלים באפלדורן> אוקטובר.14.2.6.7.66 | אקלים באפלדורן> נובמבר.8.5.3.1.73 | אקלים באפלדורן> דצמבר.5.5.0.6.74 | אקלים באפלדורן> שנה.13.1.5.5.778 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: https://web.archive.org/web/20150402123149/http://en.climate-data.org/location/2078/
ערים תאומות

אינדונזיה בנדה אצ'ה, אינדונזיה
קנדה ברלינגטון, קנדה
הערות שוליים

↑  תערוכה על בתי ילדים לאחר השואה, באתר יד ושם
↑  "Car attack on Dutch royal parade" (באנגלית בריטית). 2009-04-30. נבדק ב-2020-07-29.
↑  Chaos na incident Apeldoorn (zeer schokkend), web.archive.org, ‏1 במאי 2009
| --- | --- |
בקרת זהויות :  NLI: 987007555186005171  BnF: cb13329339j (data)  GND: 4079807-0  MusicBrainz: 6530983e-7194-423b-ba0b-240112d51608  NKC: ge307015  VIAF: 11144648140180572113   WorldCat (עם VIAF): 11144648140180572113
אשמן זנב-נדן

| אשמן זנב-נדן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: אשמניים
סוג:: אשמן זנב-נדן
מינים
 3
שם מדעי
 Coleura ‏פטרס, 1867

אשמן זנב-נדן (שם מדעי: Coleura) הוא סוג של עטלף קטן-בינוני במשפחת האשמניים ובו 3 מינים שחיים ביבשת אפריקה. הסוג הוקם בשנת 1867 על ידי הזואולוג הגרמני וילהלם פיטרס, והוא קרוי על שם זנבו המחודד. הסוג קרוב מבחינה אנטומית ומורפולוגית לסוג אשמן זנב-נדן זקוף שחי באסיה ואוקיאניה.
תיאור ואנטומיה

אשמן זנב הנדן מבנה גוף קומפקטי וגוצי, ראש עדין, צר ומחודד וכנפיים ארוכות. החרטום החרוטי דמוי המקור פונה מעט כלפי מעלה. העיניים חרוזיות ובולטות, השפתיים גדולות והאף זעיר. האוזניים גדולות, קמורות ועגולות עם רכסים בולטים וצפירים קטנטנים. לאשמן 32 שיניים, כאשר בלסת העליונה יש לו 2 חותכות בלבד ובלסת התחתונה לא פחות מ-6 חותכות. כנף הזנב של האשמן רחבה ומכסה את מרבית הזנב, וקצהו מזדקף כלפי מעלה ומזכיר נדן של חרב. אורך הראש והגוף של מיני האשמן 52–66 מ״מ, אורך הזרוע 43–57 מ״מ, אורך האוזן 13–18 מ״מ ואורך הזנב 10–20 מ״מ; משקלם 12.5-8.4 גרם. הנקבות גדולות במעט מהזכרים.
הפרווה של אשמן זנב הנדן רכה ושעירה. צבעה הכללי אפור בהיר, חום אפרורי, קפה עמוק, אוכרה, ערמוני או חום שחרחר, והגחון חיוור יותר. הפנים החשופות בצבע בורדו, ורוד או חום. האוזניים שחורות בקצה וורודות בבסיס. הזרועות והשוקיים ורודים והכנפיים שחרחרות.
תפוצה ואקולוגיה

אשמן זנב הנדן מצוי ביבשת אפריקה. טווח התפוצה של הסוג משתרע על איי סיישל, מדגסקר, מוזמביק, אנגולה, טנזניה, אוגנדה, קניה, סומליה, ג׳יבוטי, אתיופיה, קונגו הדמוקרטית, דרום סודאן, סודאן, הרפובליקה המרכז אפריקאית, אריתריאה, ניגריה, בנין, טוגו, גאנה, חוף השנהב, גיאנה, גינאה ביסאו ואולי גם ברוואנדה ובורונדי. בית הגידול של המין מגוון למדי וכלל יער גשם טרופי, יער סובטרופי יבש, סוואנה טרופית, צחיחה למחצה או דוקרנית, בתה חופית ואפילו אזורים מדבריים.
המינים בסוג מבלים את שעות היום במערות פתוחות, נקיקים ובקתות נטושים וחיים בקבוצות קטנות או במושבות ענקיות עד 50,000 פרטים. שעות היום מנוצלות בעיקר לטיפוח, שינה והחלפת מיקום, ופחות לאינטראקציות חברתיות. האשמנים אינם נתלים בדרך כלל על תקרת המערה, אלא נשכבים על משטח אנכי כשראשם כלפי מטה.
בתוך הקבוצות או המושבות, כל זכר מנסה להקים לעצמו טריטוריה קטנה עם הרמון של עד 20 נקבות (לעיתים עם זכר כפוף) עליו הוא מגן פני זכרים אחרים. הרמונות כאלה מזוהים בקלות בשל הנטייה של הפרטים בתוכם להתקבץ באשכול צפוף זה על זה. האשכולות מתפרקים בהתאם לטמפרטורת הסביבה: במזג אוויר קר, האשמנים זונחים את האשכולות ומתקבצים בהמונים כדי לשמור על חום גופם, ומאידך, במזג אוויר חם מדי האשכולות מתפרקים לתת-קבוצות קטנטנות. האשמנים יוצאים לפעילות בערב וניזונים כיתר בני המשפחה מחרקים. הטורפת העיקרית של הסוג היא התנשמת.
מחזור הרבייה של הנקבה מורכב משתי עונות המלטה מדי שנה שמקבילות לשתי עונות גשם. הרבייה מתרחשת בסוף עונת הגשמים, והזכרים עולים במשקל לפני כן. ההיריון נמשך כ-114 ימים, וכ-50% מהנקבות ממליטות בטווח של 3–4 ימים. הנקבה ממליטה גור יחיד שאותו היא נושאת על גופה מספר שבועות. נקבות עשויות לטפח גם גורים של נקבות אחרות. הגורים מגיעים לבגרות בגיל שנה, והזכרים הצעירים עוזבים ראשונים את המושבה שבה נולדו ולאחר מכן הנקבות הצעירות.
מינים

בסוג זה 3 מינים:
אשמן זנב-נדן אפריקני (Coleura afra) - מצוי ברחבי אפריקה.
אשמן זנב-נדן סיישל (Coleura seychellensis) - אנדמי לסיישל.
אשמן זנב-נדן מלגשי (Coleura kibomalandy) - אנדמי למדגסקר.
אשמן זנב-נדן סיישלי. ניתן להבחין בזנב הנדן.
מושבה של אשמנים זנבות-נדן
אנוליס

| אנוליס |
| --- | --- |

מיון מדעי
ממלכה:: בעלי חיים
מערכה:: מיתרניים
קבוצה:: בעלי שפיר עוברי
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנות
משפחה:: אנוליסיים
סוג:: אנוליס
שם מדעי
 Anolis ‏דודין, 1801

Anolis luteogularis
Anolis pulchellus
Anolis opalinus
Anolis sagrei
Anolis homolechis
Anolis trinitatis
Anolis jubar
אנוליס (שם מדעי: Anolis) הוא סוג של לטאה ממשפחת האנוליסיים. בסוג זה 388 מינים. כל מיני הסוג נמצאים במרכז אמריקה ובאיים האנטילים.
מאפיינים

המינים בסוג חיים על עצים ואוכלי חרקים אם כי ישנם מספר מינים שאוכלים גם פירות. ברגלם קיימות כריות דביקות שמאפשרות להם לטפס. לאנוליס גוף מוארך הכולל זנב באורך של שליש מכל הגוף וחוטם צר, אורך המינים הוא בין 30–60 ס"מ ומשקלם בין 3–30 גרם. לחלק מהמינים יש עיניים בדומה לזיקית אשר נעים בצורה בלתי תלויה אחת בשנייה.
בעבר הסוג שויך למשפחה פוליצרוטיים (Polychrotidae), אולם כיום היא משויכת למשפחת האנוליסיים (Dactyloidae) כסוג היחידי במשפחה על ידי סטיבן פו.
בסוג זה היו בעבר מעל 400 מינים נתון שהפך אותו לסוג בעל כמות המינים הגדולה ביותר אצל בעלי שפיר עוברי. אולם ב-2012 הסוג חולק למינים שונים ובסוג Anolis נותרו רק כ-50 מינים.
ראו גם

אנוליס מפרץ דולסה
הערות שוליים

↑  לפי אתר reptile-database
↑  1986 Redux: New genera of anoles (Squamata: Dactyloidae) are unwarranted ‏ Zootaxa מספר 3626 עמודים 295-299
↑  It is time for a new classification of anoles (Squamata: Dactyloidae) ‏zootaxa מספר 3477 עמודים 1-108
| --- | --- |
בקרת זהויות :  GND: 4246841-3
אקסל ריימונד

אקסל ריימונד (בצרפתית: Axel Reymond; נולד ב-13 בפברואר 1994) הוא שחיין צרפתי, פעמיים ברציפות אלוף העולם (בודפשט 2017 וקוואנגג'ו 2019), פעמים ברציפות אלוף אירופה (ברלין 2014 והורן 2016) ו-6 פעמים ברציפות אלוף צרפת (2012 - 2017) בשחייה במים פתוחים במשחה הארוך ביותר ("המרתון" של השחייה) ל-25 ק"מ.
ביוגרפיה

ריימונד נולד בפריז. הוא החל לשחות בגיל 6. בגיל 14 החל להשתתף בתחרויות בשחייה במים פתוחים. אותה שנה הוא זכה במדליית כסף באליפות צרפת לגילו במשחה ל-10 ק"מ.
ביוגרפיה > 2012

באליפות אירופה בשחייה במים פתוחים שנערכה בפיומבינו, איטליה ב-2012 זכה ריימונד במדליית ארד, במשחה ל-25 ק"מ בתוצאה של 5:04:06.30, לפני פטר סטוייצ'ב מבולגריה וארסני לברנטייב מפורטוגל. נוסף לכך, הוא סיים במקום 15 במשחה ל-10 ק"מ בתוצאה של 1:59:57.80 שעות.
ביוגרפיה > 2013

באליפות העולם שנערכה בברצלונה שבספרד ב-2013 סיים ריימונד במקום 20 במשחה ל-25 ק"מ בתוצאה של 4:53:47.2 שעות ובמקום 40 במשחה ל-10 ק"מ בתוצאה של 1:50:33.0 שעות.
ביוגרפיה > 2014

באליפות אירופה שנערכה בברלין, גרמניה באוגוסט 2014 זכה ריימונד מדליית זהב במשחה ל-25 ק"מ בתוצאה של 4:59:18.8 שעות, לפני יבגני דרצב מרוסיה (4:59:31.2 שעות) ואדוארדו סטוקינו מאיטליה (5:08:51.0 שעות). נוסף לכך, הוא סיים במקום תשיעי במשחה ל-10 ק"מ בתוצאה של 1:50:07.6 שעות.
ביוגרפיה > 2015

באליפות העולם שנערכה בקאזאן שברוסיה ב-2015 סיים ריימונד במקום רביעי במשחה ל-25 ק"מ בתוצאה של 4:55:55.8 שעות, במקום 12 במשחה ל-10 ק"מ בתוצאה של 1:50:28.4 שעות ובמקום 22 במשחה ל-5 ק"מ בתוצאה של 55:31.8 דקות.
ביוגרפיה > 2016

באליפות אירופה בשחייה במים פתוחים שנערכה בהורן, הולנד ביולי 2016 זכה ריימונד במדליית זהב, במשחה ל-25 ק"מ בתוצאה של 5:02:22.00 שעות, לפני מטאו פורלן ואדוארדו סטוקינו שניהם מאיטליה.
ביוגרפיה > 2017 > אלוף עולם

באליפות העולם שנערכה בבודפשט, הונגריה ביולי 2017 זכה ריימונד במדליית זהב במשחה ל-25 ק"מ בתוצאה של 5:02:46.4 שעות, לפני מטאו פורלן (5:02:47.0 שעות) ויבגני דרצב מרוסיה (5:02:49.8 שעות).
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2017 זכה ריימונד במדליית זהב במשחה ל-25 ק"מ בתוצאה של 4:51:06.2 שעות, לפני קיריל בלייב מרוסיה (4:51:06.5 שעות) ואלסיו אוקיפינטי מאיטליה (4:51:09.5 שעות) ובכך הגן על תוארו.
בדיקת צפיפות עצם

מכשיר למדידת צפיפות עצם
בדיקת צפיפות עצם מאפשרת לאמוד את צפיפות העצמות בגוף. תוצאות הבדיקה מזהות את קיומה של מחלת דלדול עצם ומנבאות את ההסתברות לשברים. מבין השיטות הקיימות למדידת צפיפות עצם הכוללות שימוש באולטרה סאונד, טומוגרפיה ממוחשבת כמותית (quantitative computed tomography), קרני רנטגן וטכניקות אחרות, בדיקת DXA (Dual energy X-ray absorptiometry)‎, המכונה גם DEXA, היא הנפוצה ביותר וכן נחשבת למדד הזהב.
DXA

במהלך בדיקת DXA מכוונות שתי אלומות קרני רנטגן בעלות רמות אנרגיה שונות אל עצמות הנבדק ונספרים הפוטונים שחלפו דרך הגוף מבלי להיספג ברקמות. השימוש בשתי אלומות שונות מאפשר לקזז מהתוצאה את הקרינה שנספגה ברקמות הרכות ולחשב את צפיפות העצם.
לרוב נבדקים צוואר הירך וחוליות עמוד השדרה אך הבדיקה יכולה להיערך גם בעצמות אחרות כגון העצם החישור ועצם העקב.
צפיפות עצם, כפי שמכשירי DXA מודדים, מתארת את כמות המינרלים בשטח שנסרק ומבוטאת ביחידות של גרם לסנטימטר מרובע. התוצאות אינן משקפות במדויק את צפיפות העצם שכן הן אינן מתארות את צפיפות החומר האמיתית או את מסת המינרלים של העצם בנפח מסוים (שתבוטא ביחידות של גרם לסנטימטר מעוקב), אך הן מדויקות דיין לצרכים קליניים.
פירוש התוצאות

| ערכי הבדיקה | אבחנה |
| --- | --- |
 \ Tscore>-1.0: תקין
 \ -1.0>Tscore>-2.5: חוסר מינרלים בעצם
 \ -2.5>Tscore: דלדול עצם
תוצאות הבדיקה מושוות לממוצע צפיפות העצם באוכלוסייה צעירה (בגילאים בהם מסת העצם נמצאת בשיאה) ומחושב ההפרש מהממוצע במספר סטיות התקן המכונה T-score. תוצאה חיובית משמעה שצפיפות העצם שנבדקה גבוהה מהממוצע ותוצאה שלילית משמעה שצפיפות העצם נמוכה מהממוצע. הבדל של סטיית תקן אחת עד שתיים וחצי סטיות תקן (מינוס) מפורש כחוסר מינרלים בעצם (osteopenia) והבדל הגדול משתיים וחצי סטיות תקן (מינוס) מפורש כאבחנה של דלדול עצם. דרך נוספת להערכת התוצאה היא השוואתה לממוצע צפיפות העצם באוכלוסייה דומה לנבדק מבחינת גיל ומין ותיקנונה (Z-score).
דיוק התוצאות ירד במקרים כגון שברי דחיסה של החוליות, דלקת מפרקים ניוונית  או אנשים גבוהים ונמוכים (להם נמדדים ערכים גבוהים מדי או נמוכים מדי בהתאמה).
בדיקת צפיפות עצם בסל הבריאות בישראל

החל מינואר 2000 נכללת בדיקת צפיפות עצם בסל הבריאות. זכאים לבדיקה:
נשים מעל גיל 60 (פעם בחמש שנים)
נשים מעל גיל 50 (פעם בשנתיים) העומדות באחד התנאים הבאים:
להן או לקרובי משפחתן מדרגה ראשונה שבר עקב דלדול עצם
משקל גופן נמוך ביחס לגובהן (BMI<19)
מטופלות בביספוספנטים או בתרופות סלקטיביות בהשפעתן על קולטני אסטרוגן (SERM).
זכאים לבדיקה ללא מגבלות גיל ותדירות הם גברים או נשים החולים במחלה עם סיכון להתפתחות דלדול עצם או המטופלים בקורטיקוסטרואידים מעל לשלושה חודשים.
בטולגה קלטמה

בְּטוֹלְגָה קְלַטְמָה (במונגולית: Халтмаагийн Баттулга; נולד ב-3 במרץ 1963) הוא נשיא מונגוליה החמישי המכהן מאז 10 ביולי 2017, החליף את קודמו צחיאגיין אלבגדורג'.
במרץ 2019 נראה משבר החוקה המונגולית בו הצעת חוק של הנשיא בטולגה אושררה בידי החוראל הגדול ולפיו הועלה כוחם של מועצת הביטחון הלאומי לפטר שופטים, תובעים ואת ראשי מועצת האנטי-שחיתות שלטונית.
ביוני 2020 הועבר חוק בממשלה לפיו עד שנת 2025 מונגוליה תנטוש את האלפבית הקירילי ובמקומו תאמץ מחדש מבחינה רשמית את הכתב המונגולי.
בתקופתו פרצה מגפת הקורונה.
הערות שוליים

↑  Boldsaikhan Sambuu and Aubrey Menard, Here’s how democracy is eroding in Mongolia, וושינגטון פוסט, ‏3 באפריל 2019 (באנגלית)
↑   Why Is Mongolia Changing Its Alphabet?, סרטון  באתר יוטיוב (אורך: 16:14)
| --- | --- |
בקרת זהויות :  GND: 123427373X  ISNI: 0000 0000 7715 6282  LCCN: no2010026409  VIAF: 107434374   WorldCat (עם VIAF): 107434374
בטון מובא

שימוש בבטון מובא
בטון מובא הוא סוג של בטון המיוצר במפעל בטון, לפי "מתכון" מסוים, ואז נשלח לאתר הבנייה במערבל בטון המורכב על גבי משאית.
התוצאה היא תערובת בטון מדויקת, דבר המאפשר יצירת תערובות מיוחדות לצרכים שונים לשימוש באתר הבנייה.
המפעלים המייצרים את הבטון המובא הומצאו כבר בשנות ה-30 של המאה ה-20, אך נתקבלו בשוק ונכנסו לשימוש מאסיבי רק בשנות ה-60, ומאז התעשייה המשיכה לגדול ולהתפתח.
בטון מובא מועדף בדרך כלל על פני בטון המיוצר באתר העבודה בשל הדיוק בהכנתו על פי "מתכון" והפחתת כמות הבלבולים הנוצרים בהכנת התערובת באתר העבודה.